NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# K číslu: 2138/2015

**1847a**

**S p o l o č n á s p r á v a**

**výborov Národnej rady Slovenskej republiky o výsledku prerokovania návrhu Súhrnnej výročnej správy Slovenskej republiky za rok 2014 (tlač 1847)**

**–––––––––––––––––––––––––––––––––––––––––––––––––––––––––––––––––––––––––––**

Návrh Súhrnnej výročnej správy Slovenskej republiky za rok 2014 (tlač 1847) pridelil na prerokovanie predseda Národnej rady Slovenskej republiky rozhodnutím č. 1859 zo dňa  2. novembra 2015 Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre verejnú správu a regionálny rozvoj **do 10. novembra 2015.**

Ako gestorský výbor určil Výbor Národnej rady Slovenskej republiky pre financie a rozpočet, ktorý pripraví spoločnú správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky.

**Výsledok rokovania výborov:**

#  V súlade s rozhodnutím predsedu Národnej rady SR č. 1859 zo dňa 2. novembra 2015 určené výbory Národnej rady Slovenskej republiky prerokovali návrh Súhrnnej výročnej správy Slovenskej republiky za rok 2014 (tlač 1847):

* **Výbor** Národnej rady Slovenskej republiky **pre financie a rozpočet** (uzn. č. 506 zo dňa 3. novembra 2015)
* **Výbor** Národnej rady Slovenskej republiky **pre verejnú správu a regionálny rozvoj** (uzn. č. 280 zo dňa 3. novembra 2015)

Predloženú správu uvedené výbory prerokovali a svojimi uzneseniami ju **zobrali na vedomie**. Zároveň odporučili Národnej rade Slovenskej republiky návrh Súhrnnej výročnej správy Slovenskej republiky za rok 2014 (tlač 1847) **vziať na vedomie**.

Zo strany výborov Národnej rady Slovenskej republiky ani poslancov neboli predložené iné stanoviská, pripomienky či pozmeňujúce alebo doplňujúce návrhy v súlade s § 75 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov.

Gestorský výbor podľa § 79 ods. 4 a 5 schválil spoločnú správu uznesením č. 530 zo dňa 6. novembra 2015.

Určil poslanca **Štefana Hrehu** za spravodajcu výboru.

Výbor ho poveril

* 1. predniesť spoločnú správu výboru na schôdzi Národnej rady Slovenskej republiky.
1. navrhnúť Národnej rade Slovenskej republiky postup pri hlasovaní.

Návrh uznesenia Národnej rady Slovenskej republiky je prílohou tejto správy.

Bratislava 6. novembra 2015

**Daniel D u c h o ň, v.r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

VI. volebné obdobie

–––––––––––––––––––––––––––––––––––––––––––––––––––––––––––––––

# K číslu: 2138/2015

**N á v r h**

**U z n e s e n i e**

**Národnej rady Slovenskej republiky**

**z ...... novembra 2015**

k Súhrnnej výročnej správe Slovenskej republiky za rok 2014 (tlač 1847)

Národná rada Slovenskej republiky

**b e r i e n a  v e d o m i e**

Súhrnnú výročnú správu Slovenskej republiky za rok 2014, podľa ktorej k 31. decembru 2014:

a) schodok verejnej správy Slovenskej republiky v jednotnej metodike platnej pre Európsku úniu (ESA 2010) podľa údajov zverejnených Eurostatom 21. októbra 2015 dosiahol 2 097 552 tis. eur, čo predstavuje 2,8 % hrubého domáceho produktu;

b) konsolidovaný dlh verejnej správy Slovenskej republiky podľa údajov v jednotnej metodike platnej pre Európsku úniu (ESA 2010) zverejnených Eurostatom 21. októbra 2015 dosiahol 40 403 787 tis. eur, čo predstavuje 53,5 % hrubého domáceho produktu;

c) konsolidované aktíva ako aj pasíva súhrnného celku verejnej správy Slovenskej republiky dosiahli 60 836 159 tis. eur,  konsolidovaný výsledok hospodárenia ako rozdiel medzi nákladmi a výnosmi dosiahol -6 640 299 tis. eur.